ANDREW WOMMACK EVANKELIUMIN ÄÄRELLÄ
SOTA ON OHI, OSA 19/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani aiheesta Sota on ohi.
Aihe on otettu jakeesta Luuk. 2:14 "Jumalan on kunnia korkeuksissa, -
maan päällä rauha ihmisillä, joita hän rakastaa."
Olen opettanut tästä jo pitkään, mutta minulla on vielä paljon asiaa, -
joten sarja jatkuu vielä jonkin aikaa. Haluan muistuttaa, -
että opetus on saatavana viidellä CD- tai DVD-levyllä.
DVD:t on tehty tv-sarjan jaksoista. Aiheesta on saatavana myös kirja -
sekä työkirja, joka on suunniteltu esimerkiksi raamattupiirejä varten.
Olen puhunut väkevää asiaa.
En ehdi tiivistää sitä kaikkea, mutta tämänkin päivän opetus -
perustuu asioihin, joista olen puhunut aiemmin.
Siksi opetus kannattaa käydä läpi järjestyksessä.
Olen puhunut jakeesta Room. 5:13 "sillä jo ennen lakiakin oli synti -
maailmassa, mutta syntiä ei lueta, missä lakia ei ole".
Se on väkevä jae, ja olen osoittanut, -
ettei Jumala lukenut syntejä ihmisten viaksi syntiinlankeemuksen -
ja lain antamisen välisenä aikana, vaan oli heille armollinen.
Tämä menee monilta ohi, sillä he ajattelevat, että Jumala on -
luonnostaan vihainen ja vihaa syntiä. Raamattu kuitenkin sanoo, -
että Jumala on hyvä ja rakastava. Se on Hänen todellinen luontonsa.
Jos joku väittää niin, uskonnollisen kasvatuksen saaneet ihmiset -
alkavat luetella raamatunkohtia, joissa Jumala vuodatti vihansa.
Kuten olen selittänyt, laki on se, -
joka saa aikaan tai tuottaa vihaa.
Jumala vuodatti vihansa maailmaan lain kautta, -
mutta ennen lain antamista Hän toimi armollisesti 2 000 vuoden ajan.
Lisäksi laki lakkasi olemasta voimassa 2 000 vuotta sitten, -
ja Jumala suhtautuu meihin jälleen armollisesti.
Monet kristityt eivät vain tiedä tätä, ja heillä on väärä käsitys Jumalasta.
Palataan 1. Mooseksen kirjan lukuun 4. Olen puhunut Kainista, -
joka oli historian ensimmäinen murhaaja. Hän tappoi veljensä Abelin.
Jumala ei hyväksynyt sitä, mutta suojeli silti Kainia -
ja suhtautui häneen armollisesti. Hän ei lukenut Kainille tämän syntiä, -
kuten jakeessa Room. 5:13 sanotaan. Sen sijaan Jumala käski tappaa -
ensimmäisen ihmisen, joka rikkoi Mooseksen lakia keräämällä puita.
Tapausten välillä on iso ero. Moni ajattelee Jumalan olevan sellainen, -
jollaisena laki Hänet näyttää, mutta ennen lain antamista -
Jumala suhtautui meihin armollisesti. Joku saattaa ajatella, -
että jos tämä on totta, miksi Jumala sitten antoi lain -
ja alkoi rangaista ihmisiä synneistä ja pitää niistä kirjaa? Se kerrotaan -
1. Mooseksen kirjan luvussa 4, jossa Jumala armahti Kainia.
1. Moos. 4:15 "Mutta Herra sanoi hänelle: 'Sentähden, -
kuka ikinä tappaa Kainin, hänelle se pitää seitsenkertaisesti kostettaman'.
Ja Herra pani Kainiin merkin, -
ettei kukaan, joka hänet kohtaisi, tappaisi häntä."
Jumala siis armahti Kainia, mutta tämän jälkeläisestä Lemekistä -
sanotaan jakeessa 19, että hän otti itselleen kaksi vaimoa.
Jakeessa 23 hän sanoi vaimoilleen: "Aada ja Silla, kuulkaa puhettani, -
te Lemekin emännät, ottakaa sanani korviinne: -
minä surmaan miehen haavastani ja nuorukaisen mustelmastani."
Hän tarkoitti, että oli tappanut miehen puolustaakseen itseään.
Jae 24 "Niin, Kain kostetaan seitsenkertaisesti, -
mutta Lemek seitsemänkymmentä seitsemän kertaa."
Mistä hän sen keksi?
Jumalahan oli sanonut, että jos joku tappaisi Kainin, -
hänelle kostettaisiin seitsenkertaisesti, ja Lemek oletti, -
että koska hänen tekemänsä murha oli oikeutetumpi kuin Kainin, -
sillä hän vain puolusti itseään, hänen kuolemansa kostettaisiin 77 kertaa.
Jumala ei sanonut niin, vaan Lemek.
Hän teki saman klassisen virheen, jonka moni tekee nykyisinkin.
Jakeessa 2. Kor. 10:12 sanotaan, -
ettei ole viisasta verrata itseään muihin.
Tämän virheen ihmiset ovat tehneet Aadamin ja Eevan ajoista asti.
He vertailevat tekojaan muiden tekoihin. "Tuokin teki noin pahasti, -
eikä hänelle käynyt kuinkaan." Jos synnistä ei välittömästi -
seuraa rangaistusta, he ajattelevat, että Jumala hyväksyy teon.
Koska Jumala ei tappanut Kainia, vaikka tämä tappoi Abelin, -
ihmiset ajattelivat, ettei Jumala välittänyt siitä, mitä Kain teki.
Jumalahan jopa suojeli häntä.
He eivät ymmärtäneet armoa eivätkä sitä, miten Jumala -
halusi heidän käyttäytyvän, vaan vertailivat itseään toisiinsa.
Kainin jälkeläinen Lemek totesi, että Kain selvisi murhasta, -
ja hänen oma tekonsa oli 70 kertaa oikeutetumpi kuin Kainin.
Hän oletti, että murha oli pikku juttu. Kun Kainia ja Lemekiä ei rangaistu, -
ihmiset alkoivat tappaa toisiaan, harrastaa vääriä seksisuhteita, -
valehdella, pettää ja varastaa. He tekivät niin paljon väärää, -
että vaikka Jumala ei ensin reagoinut syntiin lain kautta -
eikä pitänyt kirjaa synneistä, vaan oli ihmisille armollinen, -
Hänen oli lopulta pakko rajoittaa synnin määrää ihmisten elämässä.
Muuten ei olisi enää ollut jäljellä yhtään neitsyttä, -
josta Jeesus olisi voinut syntyä.
Ihmiset olivat kadottaneet käsityksensä oikeasta ja väärästä.
He näkivät, ettei muitakaan rangaistu valehtelusta tai varastamisesta.
Jos jollakin miehellä oli kaksi vaimoa, seuraava halusi kolme.
Niinpä Jumala antoi lain. Haluan vielä painottaa, -
ettei se ollut Hänen ensireaktionsa, vaan lähes 2 000 vuoden ajan -
Hän suhtautui ihmiskuntaan ja sen synteihin armollisesti, -
mutta lopulta Hän antoi lain, ja se sai aikaan vihan, Room. 4:15.
Siihen oli useita syitä.
Ensinnäkin ihmisten käsitys oikeasta ja väärästä oli vääristymässä.
He vertailivat syntejään toistensa tekoihin. Tämä näkyy nykyisinkin.
Useimmat meistä arvioivat tekojen oikeellisuutta tilanteesta riippuen.
Siksi jumalattomat vihaavat Raamattua ja siihen uskovia ihmisiä.
He pitävät sitä jäykkänä ja valittavat, ettemme muutu aikojen mukana.
Heidän mielestään kaiken pitäisi riippua siitä, millainen tilanne nyt on.
Muistan erään entisen presidenttimme Bill Clintonin haastattelun.
Hän väitti olevansa baptisti ja uskovainen ihminen.
Hänen tekonsa kertovat toista, mutta niin hän silti väitti.
Häneltä kysyttiin, miten hän saattoi väittää olevansa uskova -
ja silti tukea aborttia ja homoseksuaalisuutta.
Hän sanoi uskovansa Raamattuun, mutta toimi Raamatun vastaisesti.
Hänen vastauksensa tiivistää hyvin sen, mitä monet ihmiset ajattelevat.
Hän sanoi uskovansa, että Raamattu on ihmisten kirjoittama kirja, -
vaikka onkin peräisin Jumalalta, ja siksi siinä on monia virheitä.
Se kirjoitettiin tietyssä kulttuurissa, ja sitä pitää tulkita uudelleen.
Hänen mielestään Raamatussa on joitakin hyviä asioita, -
mutta sitä ei voi tulkita kirjaimelli- sesti, koska elämme erilaista aikaa.
Siksi meidän on itse muodostettava käsityksemme väärästä ja oikeasta, -
emmekä voi rajoittua vain Raamattuun. Olen täysin eri mieltä.
Raamattu on ajankohtaisempi kuin mikään muu kirja, eikä se muutu.
Moni toimii nytkin samoin kuin Lemek ja vertaa itseään muihin.
Kain selvisi murhasta, joten minäkin selviän, olihan tekoni oikeutetumpikin.
Lemekillä oli kaksi vaimoa, joten minulla voi olla kolme -
tai vaikka tuhat kuten Salomolla. Käsitys oikeasta ja väärästä vääristyy.
Niinpä Jumala näytti, mikä Hänen käsityksensä asiasta oli -
ja millaisiksi oli meidät luonut, ja antoi meille lain.
Se, mikä on oikein ja mikä väärin, ei riipu siitä, mitä aikaa elämme.
Jotkin asiat ovat aina oikein, -
ja valehtelu, varastaminen ja tappaminen ovat aina väärin.
En puhu itsepuolustuksesta, Raamattu selittää sen, -
mutta tietyt asiat kuten murhaaminen ovat väärin aina ja kaikkialla.
Jumala siis antoi lain selvittääkseen meille standardinsa.
Kuvittele, että seisoisit monien muiden kanssa juoksuhiekassa -
ja että vajoaisitte pikku hiljaa niin hitaasti, -
että sitä tuskin huomaisi.
Katsoisit vain muita, ja kaikki vajoaisivat samaa tahtia.
Et huomaisi muutosta, koska kaikki, mihin vertaisit itseäsi, -
vajoaisi samaa tahtia kuin sinä. Mutta jos joku asettaisikin -
jonkinlaisen merkkipaalun kovalle maalle, joka ei uppoaisi, -
katsoessasi sitä huomaisit vajoavasi, -
koska merkkipaalu pysyisi paikallaan. Se ei riippuisi olosuhteista.
Jumala teki näin. Hän antoi lain kautta absoluuttisen standardin, -
joka poisti tämän eksytyksen. Ihmiset eivät enää välittäneet siitä, -
oliko muita rangaistu teoistaan, jos Jumala kielsi tekemästä jotain.
He huomasivat tehneensä väärin.
Laista on myös se hyöty, että ne, jotka vertasivat itseään muihin -
ja luulivat olevansa näitä parempia, koska eivät olleet tehneet -
yhtä pahoja asioita kuin he, huomasivat olleensa väärässä.
Koska kukaan ei ole täydellinen, moni ajattelee, -
että jos elämässämme on enemmän hyvää kuin pahaa, -
Jumala varmasti hyväksyy meidät. Se on täysin väärä käsitys.
Voisin puhua tästä tuntikausia, mutta olen jo selittänyt tämän asian.
Se on epäraamatullinen käsitys. Meitä ei tuomita tekojemme mukaan.
Me kaikki olemme tehneet syntiä ja tarvitsemme Pelastajaa.
Vain sillä on väliä, uskommeko Jeesukseen.
Kun ihmiset vertaavat itseään toisiin ihmisiin, heistä tulee fariseuksia, -
ja he ajattelevat olevansa parempia kuin muut.
Jeesuksen vertauksessa fariseus kiitti, ettei ollut kuin publikaani.
Publikaani sen sijaan löi rintaansa ja anoi Jumalalta armoa.
Hänet julistettiin vanhurskaaksi, mutta mies, joka oli meitä pyhempi, -
ei löytänyt pelastusta, koska luotti itseensä ja tekoihinsa.
Moni vertaa itseään muihin ja ajattelee kaiken olevan suhteellista.
He kuvittelevat selviävänsä, -
jos vain ovat vähän keskivertoa parempia.
Jos ajattelet näin, et ymmärrä, kuinka tappava asia synti on.
Jumala antoi siis lain opettaakseen meille, mitä oikeasti meiltä vaatii, -
ettemme kuvittelisi Hänen hyväksyvän meitä, jos olemme muita parempia.
Hän antoi standardinsa täydellisestä elämästä ja suhteesta muihin, -
ja se tuomitsi jokaisen ihmisen.
Kukaan ei voi väittää ansaitsevansa Jumalalta mitään lain perusteella, -
sillä laki tuomitsee meidät kaikki.
Kaikki eivät täysin ymmärrä tätä. He sanovat uskovansa lakiin -
ja siihen, että kymmentä käskyä pitää noudattaa, mutteivät edes tunne niitä.
Sitä paitsi käskyjä on tuhansia, alkaen vaatteiden materiaalista.
Tämä paita rikkoo lakia, koska se on osin puuvillaa ja osin polyesteriä.
Raamatussa on laki, jonka mukaan emme saisi pitää vaatteita, -
jotka on tehty useammasta kuin yhdestä materiaalista.
Siellä on myös laki, joka määrittää, miten talot pitäisi rakentaa.
Raamatussa on lakeja jopa siitä, miten meidän pitäisi käydä vessassa.
Se on totta. En keksi tätä omasta päästäni, vaikka moni luulee niin.
Laki annettiin tuomitsemaan meidät ja osoittamaan, -
että jäämme Jumalan standardista aivan kaikessa, mitä teemme.
Lain mukaan kaikki, joilla on luomia tai jotka ovat vasenkätisiä, -
lättäjalkaisia tai kyttyräselkäisiä, ovat turmeltuneita.
Ja lakeja riittää. Et ehkä usko minua, mutta jos tutkit Raamattua, -
huomaat, että puhun totta. Miksi Jumala antoi nämä lait?
Jotta poistaisimme kaikki luomet kehostamme? Ei.
Hän ei antanut lakia siksi, että voisimme noudattaa sitä -
ja ansaita suhteen Häneen, vaan Hän nosti riman mahdottoman korkealle.
Kukaan ihminen ei ole koskaan noudattanut lakia täydellisesti.
Vain Jeesus pystyi siihen.
Kukaan muu ihminen ei koskaan pystyisi siihen.
Lakia ei annettu siksi, että yrittäisimme noudattaa sitä, -
vaan että huomaisimme sen olevan mahdotonta ja anoisimme armoa.
Kuulin kerran tarinan miehestä, joka kuoli ja meni taivaaseen.
Taivaan portilla enkeli kysyi: "Miksi ansaitset päästä sisään?"
"Koska olen niin hyvä mies." Enkeli alkoi kysellä miehen elämästä.
Miehen piti saada sata pistettä, ja hän arveli selviävänsä helposti.
Enkeli alkoi kysellä: "Kävitkö seurakunnassa?"
Mies sanoi, ettei ollut koskaan jättänyt jumalanpalvelusta väliin.
Hän oli seurakuntansa tukipilari. Enkeli vastasi: "Hyvä, puoli pistettä."
"Puoli pistettä?" Seuraava kysymys kuului: "Olitko uskollinen vaimollesi?"
Mies sanoi olleensa. Hän ei ikinä pettänyt vaimoaan. "Hyvä, yksi piste."
"Maksoitko kymmenykset?" "Kyllä, ja enemmänkin." Yksi piste.
Muutaman kysymyksen jälkeen miehellä oli koossa vain 4―5 pistettä.
Hän ymmärsi, ettei koskaan saisi sataa pistettä, heittäytyi maahan -
ja sanoi: "Jumala, armahda minua!" Enkeli sanoi: "Tervetuloa sisään."
Jumala antoi lain niitä varten, jotka eivät pyydä Häneltä armoa -
vaan luulevat ansaitsevansa pelastuksen, koska ovat niin hyviä.
Jumala haluaa saada heidät pois tuon harhakäsityksen vallasta.
Jumala antoi lain poistaakseen tuon omavanhurskauden -
ja kuvitelman siitä, että Hänen pitäisi hyväksyä meidät hyvyytemme takia.
Meidän ei ole tarkoituskaan noudattaa lakia, vaan huomata, -
ettemme pysty noudattamaan sitä, luopua omavanhurskaudesta -
ja heittäytyä Jumalan eteen anomaan Häneltä armoa.
Palaan vielä jakeeseen Room. 5:13 "sillä jo ennen lakiakin -
oli synti maailmassa, mutta syntiä ei lueta, missä lakia ei ole".
Ennen lain antamista Jumala oli armollinen ihmisille, -
kuten näemme Kainin, Abrahamin, Iisakin ja monien muiden elämästä.
Heidän syntinsä eivät vaikuttaneet heidän Jumala-suhteeseensa.
Kun laki tuli, Jumala alkoi lukea synnit ihmisten viaksi ja rangaista heitä.
Hän olisi voinut antaa lain jo Aadamille ja Eevalle, -
sillä Hän puhui heille kasvokkain. Se oli tuohon aikaan normaalia.
Mooseksen aikoina Jumala ei yleensä puhunut ihmisille tuolla tavoin.
Jos Jumala olisi halunnut antaa lain heti, kun synti tuli mukaan kuvioihin, -
Hänen olisi ollut helpointa antaa se Aadamille ja Eevalle, -
mutta Hän odotti 2 000 vuotta, koska ei halunnut antaa lakia.
Hän ei halunnut meidän huomaavan, -
kuinka pahoja olimme ja joutuvan syyllisyyden ja tuomion alle.
Lakia tarvittiin, koska ihmiset pitivät rangaistuksen puutetta hyväksyntänä.
Sen vuoksi synnin määrä maailmassa kasvoi valtavasti, -
ja se oli tuhoamassa ihmiskunnan.
Jumala ei rangaissut heitä, vaan synti avasi kuolemalle tien heihin.
Room. 6:16 "Ettekö tiedä, että kenen palvelijoiksi, ketä tottelemaan, -
te antaudutte, sen palvelijoita te olette, jota te tottelette, -
joko synnin palvelijoita, kuolemaksi, tahi kuuliaisuuden, vanhurskaudeksi?"
Synti avaa saatanalle oven elämääsi.
Vaikka Jumala ei rangaissut synnistä, synti antoi saatanan tuhota ihmiset.
Ihmisten elinikä laski Metuselahin 969 vuodesta -
Abrahamin 175 vuoteen, ja hänkin oli aikanaan todella vanha mies.
Synti ja saatana tuhosivat ihmiskuntaa pikku hiljaa, -
ja Jumalan oli pakko rajoittaa ihmisten tekemän synnin määrää, -
sillä synti antoi saatanalle täyden hallintavallan heidän elämäänsä.
Niinpä Jumala antoi lain, mutta se ei ollut alkuperäinen suunnitelma.
Jos niin olisi ollut, Hän olisi voinut antaa sen jo Aadamille.
Jakeissa Gal. 3:24―25 sanotaan, että laki oli meille kuin kasvattaja.
Sen tehtävä oli tuoda meidät Kristuksen luo, -
mutta sen jälkeen emme ole enää kasvattajan alaisia.
Lain oli tarkoitus herättää eloon käsityksemme oikeasta ja väärästä -
ja saada meidät ymmärtämään, ettemme ansaitse pelastusta, -
vaan tarvitsemme Jumalan armoa. Lain oli tarkoitus olla väliaikainen.
Kun se on täyttänyt tehtävänsä ja ihminen tulee Jeesuksen luo -
ja ottaa Hänet Herrakseen, laki ei ole enää häntä varten.
Jakeen 1. Tim. 1:9 mukaan laki ei ole vanhurskaalle hyväksi.
Laki ei ole uudestisyntyneitä varten.
Se oli tarkoitettu väliaikaiseksi, ja kun uskomme Kristukseen, -
muodostamme suhteen Jumalaan sen perusteella, mitä Kristus teki.
Laki keskittyy meihin ja tekoihimme eikä koskaan kehu meitä.
Jos teet yhdeksän asiaa kymmenestä oikein, se ei kehu sinua siitä, -
vaan saa sinut kokemaan syyllisyyttä yhdestä asiasta, jonka teit väärin.
Ensi kerralla puhun lain tehtävistä ja uskon, että tulet hämmästymään.
Laki ei osoita mitään hyvää, se tuomitsee kadotukseen, tappaa -
ja osoittaa sinulle, että tarvitset Pelastajaa. Se on välttämätöntä, -
mutta Pelastajan löydettyäsi sinun ei tarvitse enää keskittyä itseesi.
Sinun tulee keskittyä Jeesukseen!
Synnyin tähän seurakuntaan.
Sanottiin, että jos emme kuuntelisi, Jumala kurittaisi meitä sairauksilla, -
elämässämme tapahtuisi jotain ikävää tai voisimme jopa kuolla.
ARMON KOHTAAMISIA
TOSITARINOITA JUMALAN IHMEELLISESTÄ ARMOSTA
Nimeni on Virginia. Eräänä päivänä avasin television, -
ja jostain kumman syystä miehen ääni täytti olohuoneeni.
Minulla ei ollut tv-antennia. Käytin tv:tä vain videoiden katseluun.
Jostain tuli tämä ääni. Kuvaa ei näkynyt, vain ääni kuului.
Jeesus otti rangaistuksesi. Hän kärsi syntiesi tähden.
Hän meni helvettiin, ja Hänet herätettiin kuolleista.
Saat lahjaksi iankaikkisen elämän.
Minun oli pakko kuunnella. Jumala alkoi opettaa Sanaansa.
Näiden opetusten kautta kuulin Jeesuksesta, joka oli Jumala.
Hän meni ristille ja otti pois syntimme. Se oli ihmeellistä.
Jumala alkoi kohdata sydäntäni ja muuttaa elämääni.
Hän vapauttaa meidät. Se on totuus. En ollut ennen kokenut sitä.
Se on mahtavaa! Nyt tiedän, että olen vapaa Kristuksessa!
Room. 6:14 "Sillä synnin ei pidä teitä vallitseman, -
koska ette ole lain alla, vaan armon alla."
ANDREW WOMMACKIN TYÖ LOISTAA JUMALAN ARMOA
Koko Andrew'n opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Saatavana on myös Andrew'n uusin kirja, joka kertoo Eliasta.
Kannattaa tilata se jo tänään!
Palvelunumeromme on tänään suljettu joulunpyhien vuoksi, -
mutta nettisivujemme kautta voit tilata materiaaleja milloin vain.
Siellä on tämän päivän opetukseen liittyvien tuotteiden lisäksi -
paljon muitakin opetusmateriaaleja.
Voit myös tilata kirjoittamalla johonkin näistä osoitteista.
Ota yhteyttä jo tänään!
Olet tervetullut tapaamaan Andrew'ta johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
MIESTEN KONFERENSSI
Olen Andrew Wommack ja haluan kutsua sinut -
ensimmäiseen julkiseen tilaisuuteen, joka pidetään uusissa tiloissamme.
Nyt tilat ovat vielä rakenteilla, mutta 16.―18.1.2014 -
pidämme täällä miesten konferenssin. Siitä tulee mahtava.
Palvonta, ylistys ja Pyhän Hengen työ ovat toki jatkuneet täällä jo pitkään, -
ja monien elämä on muuttunut.
Tule juhlimaan kanssani tätä ihmettä, jonka Jumala on tehnyt -
pitäessään huolta Charis-raamattukoulustamme.
Tämä upea rakennus on vasta ensimmäinen kahdesta talosta.
Voit tutustua siihen miesten konferenssissamme.
MUUTA ELÄMÄSI. MUUTA MAAILMA.
Suomennos: Anni Lähteenmäki